אנתוני פאוצ'י

אנתוני סטיבן פאוצ'י (באנגלית: Anthony Stephen Fauci; נולד ב-24 בדצמבר 1940) הוא רופא ואימונולוג אמריקאי, שכיהן כמנהל המכון הלאומי לאלרגיה ומחלות מידבקות (NIAID) מאז 1984. מאז ינואר 2020, הוא אחד החברים המובילים של כוח המשימה של הבית הלבן לנגיף הקורונה, כוח משימה שנועד לטפל במגפת הקורונה בארצות הברית.

כרופא במכונים הלאומיים לבריאות (NIH) בארצות הברית, פאוצ'י עוסק בבריאות הציבור בתפקידים שונים למעלה מחמישים שנה. הוא תרם למחקר האיידס ומחלות אחרות של המערכת החיסונית, הן כמדען והן כראש NIAID ב-NIH. הניו יורק טיימס כינה את פאוצ'י "המומחה המוביל במדינה למחלות זיהומיות"<ref name="Grady">Grady, Denise, [https://www.nytimes.com/2020/03/08/health/fauci-coronavirus.html?searchResultPosition=1 "Not His First Epidemic: Dr. Anthony Fauci Sticks to the Facts"], הניו יורק טיימס, March 8, 11, 2020.</ref>.

== רקע וחינוך ==
פאוצ'י נולד ב-24 בדצמבר 1940 בברוקלין, ניו יורק, לסטיבן א' פאוצ'י ויוג'יניה א' פאוצ'י, בעלי בית מרקחת. אביו עבד כרוקח, אמו ואחותו עבדו במרשם תרופות ופאוצ'י עשה משלוחים של תרופות מרשם. בית המרקחת שכן בשכונת דייקר הייטס בברוקלין, והמשפחה גרה בקומה מעליו<ref name="MedalBio"></ref>.

הורי אביו של פאוצ'י, אנטונינו פאוצ'י וקאלוגרה גווארדינו (Calogera Guardino), היו משאקה (Sciacca) שבאיטליה. סבתו מצד אמו, רפאלה טרמאטרה, מנאפולי שבאיטליה, הייתה תופרת. סבו מצד אמו, ג'יובאני אביס, נולד בשווייץ והיה אמן שנודע בציורי נוף ודיוקן, איורי מגזינים (באיטליה) וכן עיצוב גרפי של תוויות מסחריות, כולל פחי שמן זית. סבו וסבתו היגרו לארצות הברית בסוף המאה ה-19. פאוצ'י חונך כקתולי<ref></ref><ref></ref>.

פאוצ'י למד בתיכון רג'יס (Regis) בניו יורק, שם היה הקפטן של נבחרת בית הספר בכדורסל. הוא סיים את לימודיו בשנת 1958<ref></ref>. הוא נרשם למכללה של הצלב הקדוש שם קיבל תואר ראשון בלימודים קלאסיים בשנת 1962. הוא למד רפואה ב, שם סיים את לימודיו ראשון בכיתתו בשנת 1966. הוא סיים התמחות ב<ref name="NIAID"></ref>.

== קריירה ==
בשנת 1968 הצטרף פאוצ'י למכונים הלאומיים לבריאות כחבר קליני במעבדה לחקירות קליניות (LCI) במכון הלאומי לאלרגיה ומחלות מידבקות. בשנת 1974 התמנה לראש המחלקה לפיזיולוגיה קלינית, LCI, ובשנת 1980 מונה לראש המעבדה לרגולציה של חיסונים. בשנת 1984 התמנה למנהל NIAID, תפקיד שהוא ממלא כיום (2020). בתפקיד זה מוטלת עליו האחריות לטווח נרחב של מחקרים בסיסיים ויישומיים בנושא מחלות זיהומיות ומחלות המטופלות על ידי חיסונים.<ref name="pr1984"></ref> הוא דחה מספר הצעות להוביל את סוכנות האב של סוכנותו, ה-NIH, והיה בחזית המאמצים של ארצות הברית להתמודד עם מחלות נגיפיות כמו HIV,SARS, מגפת שפעת החזירים ב-2009, MERS, אבולה ונגיף הקורונה COVID 19 החדש (SARS-CoV-2)<ref></ref>.

פאוצ'י מילא תפקיד משמעותי בראשית שנות האלפיים ביצירת תוכנית החירום של הנשיא לטיפול באיידס<ref></ref> ובקידום הפיתוח של תרופות וחיסונים בתחום ההגנה הביולוגית, בעקבות פיגועי 11 בספטמבר<ref>Bernard Wysocki Jr for The Wall Street Journal. December 6, 2005 [https://www.wsj.com/articles/SB113383825463714813 Agency Chief Spurs Bioterror Research – And Controversy]</ref>.

=== הישגים רפואיים ===
הנשיא [[ביל קלינטון מבקר ב-NIH בשנת 1995 ושומע על ההתקדמות האחרונה במחקר בנושא HIV / איידס מפאוצ'י]]
פאוצ'י ערך תצפיות מדעיות חשובות שתרמו להבנת ויסות התגובה החיסונית האנושית ומנגנוני ההסתגלות של סוכנים מדכאי חיסון מסתגלים לתגובה זו. הוא פיתח טיפולים במחלות קטלניות לשעבר כמו דלקת רב-עורקית קשרית, מחלת וגנר ו. בסקר של מרכז השגרון באוניברסיטת סטנפורד שנערך ב-1985 מטעם איגוד השגרון האמריקאי, דורגה עבודתו של פאוצ'י בטיפול במחלות אלה כאחת ההתקדמויות החשובות ביותר בטיפול בשגרון בעשרים השנים האחרונות<ref name="AACC Lectureship Award 1998"></ref><ref name="Holy Cross">Holy Cross Magazine [http://www.holycross.edu/departments/publicaffairs/hcm/summer02/features/fauci_sidebar.html Anthony S. Fauci, M.D., ’62] Retrieved on May 30, 2007</ref>.
הנשיא [[ברק אובמה מברך את פאוצ'י ביוני 2014]]
פאוצ'י תרם להבנה כיצד HIV הורס את הגנת הגוף וגורם לאיידס. הוא תיאר את מנגנוני ההשראה של HIV על ידי ציטוקינים אנדוגניים. פאוצ'י פעל לפיתוח אסטרטגיות לטיפול ושיקום חיסון של חולים במחלה, כמו גם לחיסון למניעת זיהום בנגיף HIV. המחקר הנוכחי שלו מתרכז בזיהוי אופי המנגנונים החיסוניים של זיהום HIV והיקף התגובות החיסוניות של הגוף ל-HIV.

בשנת 2003 הצהיר המכון למידע מדעי כי בין השנים 1983–2002, "פאוצ'י היה המדען ה-13 בדירוג המדענים המצוטטים ביותר מבין 2.5 עד 3 מיליון מדענים בכל התחומים שפרסמו מאמרים בכתבי עת מדעיים".

=== שימוע הקונגרס באבולה ===
ב-16 באוקטובר 2014, במסגרת שימוע בקונגרס של ארצות הברית בעניין משבר נגיף האבולה במערב אפריקה, דן פאוצ'י, כמנהל המכון הלאומי לאלרגיה ומחלות מידבקות (NIAID), בחשיבות הבדיקות הרפואיות של נוסעים בעת כניסתם למדינה<ref>[https://www.usnews.com/news/politics/articles/2014/10/06/more-ebola-screening-possible-for-united-states Officials eyeing additional screening for Ebola in US, vow to protect citizens from disease]. Associated Press. 6 October 2014. Retrieved 16 October 2014.</ref>. הוא העיד כי NIAID היה עדיין רחוק מייצור כמויות מספיקות של תרופות או חיסונים לצורך ניסויים נרחבים<ref name="Guardian Ebola Hearing">Roberts, Dan. [https://www.theguardian.com/world/2014/oct/16/ebola-congress-hearing-cdc-director News World news Ebola CDC director warns Ebola like 'forest fire' as Congress readies for hearing] – Ebola crisis live updates. The Guardian. Retrieved 16 October 2014.</ref>. פאוצ'י אמר כי "בעוד NIAID משתתף במאמץ העולמי להתמודד עם מצב החירום הבריאותי שמתרחש במערב אפריקה, חשוב להכיר בכך שאנחנו עדיין בשלבים הראשונים של הבנת האופן בו ניתן לטפל ולמנוע זיהום בנגיף האבולה."

פאוצ'י ציין: "אנו ממשיכים לזרז את המחקר תוך אכיפת תקני בטיחות ויעילות גבוהים. יישום אמצעי הבריאות הציבוריים שכבר ידועים כבולמים התפרצויות נגיפי אבולה קודמות ויישום אסטרטגיות טיפול כגון החלפת נוזלים ואלקטרוליטים, חיוני למניעת זיהומים נוספים, לטיפול באלו שכבר נדבקו, להגנה על נותני שירותי הבריאות ובסופו של דבר להביא לסיומה של מגפה זו".

=== צוות המשימה COVID-19 ===
פאוצ'י במסיבת עיתונאים של [[הבית הלבן בנושא COVID-19 בינואר 2020]]
פאוצ'י הוא חבר בצוות המשימה של הבית הלבן לטיפול בווירוס הקורונה, צוות שהוקם בסוף ינואר 2020, תחת הנשיא טראמפ, כדי להתמודד עם מגפת נגיף הקורונה<ref name="scimag-22mar2020"></ref><ref name="WhatWeKnow"></ref>. הוא אמר ששיעור התמותה הסופי של האנשים הנגועים יהיה קרוב ל-1% לעומת שיעור של 2% כפי שהעריך בתחילה ארגון הבריאות העולמי - פי עשרה משיעור התמותה המדווח של 0.1% משפעת עונתית<ref>Higgins-Dunn, Noah; Lovelace, Berkely, Jr., [https://www.cnbc.com/2020/03/11/top-federal-health-official-says-coronavirus-outbreak-is-going-to-get-worse-in-the-us.html "Top US health official says the coronavirus is 10 times 'more lethal' than the seasonal flu"], CNBC, March 11, 2020.</ref><ref>McCormack, John, [https://www.nationalreview.com/corner/coronavirus-vs-the-flu-the-difference-between-a-1-and-0-1-fatality-rate-is-huge/ "Coronavirus vs. the Flu: The Difference Between a 1% and 0.1% Fatality Rate Is Huge"], National Review, March 14, 2020.</ref><ref></ref>.

באופן מעשי, פאוצ'י היה דובר בריאות הציבור של לשכת הנשיא במהלך הפנדמיה<ref></ref>. הוא דוגל במאמצים לריחוק חברתי מתמשך בארצות הברית, לשם בידוד עצמי ומניעת התפשטותה של המגפה. בסוף מרץ הוא תמך בהארכה של תוקף ההנחיות לבידוד עצמי לפחות עד סוף אפריל 2020<ref></ref>. בגלל חילוקי דעות שהיו לו עם דונלד טראמפ, ספג פאוצ'י ביקורת ואיומים מגורמים בימין בארצות הברית, מה שהביא לצורך באבטחתו<ref></ref><ref></ref><ref>https://www.theguardian.com/world/2020/apr/01/dr-fauci-security-reportedly-expanded-as-infectious-disease-expert-faces-threats</ref>.

בשנת 2020 הופיע ברשימה השנתית של מגזין טיים, טיים 100.

עוד באותה שנה ביקר ממשל טראמפ את פאוצ'י בכך ששינה את דעתו מספר פעמים בהחלטות חשובות והרות גורל בנוגע לנגיף הקורונה<ref></ref> - מה שתרם רבות לחוסר האמון של רבים מאנשי הממשל בפאוצ'י, בעיקר מהצד ההרפובליקני של המפה הפוליטית.

בדצמבר 2020 הכריז נשיא ארצות הברית הנבחר, ג'ו ביידן כי פאוצ'י ישמש כ ויסייע לממשל הפדרלי בתוכנית המאבק בנגיף הקורונה.

ביולי 2021 נחקר ד"ר פאוצ'י בקונגרס בחשד למימון מחקר שנערך במכון הויראולוגי בווהאן אשר עסק בהפיכת נגיפים לקטלניים יותר. פאוצ'י הכחיש כל קשר בין המימון למטרת המחקר, אך חברי הסנאט באותה וועדה אשר תיחקרה את פאוצ'י הודו כי לא שוכנעו על ידי פאוצ'י בצדקת דבריו<ref></ref>.

== פעילות אקדמית ==
פאוצ'י הוא חבר באקדמיה הלאומית למדעים (NAS), באקדמיה האמריקאית למדעים (AAA&S), באקדמיה הלאומית לרפואה (NAM), בחברה הפילוסופית האמריקאית (APS) וב, כמו גם באגודות מקצועיות רבות אחרות כולל (ASCI), (IDSA), ו (AAI). הוא חבר במערכות של כתבי עת מדעיים רבים בהם "עקרונות הרפואה הפנימית של הריסון". הוא חיבר, השתתף או ערך יותר מאלף פרסומים מדעיים, כולל מספר ספרי לימוד.

== חיים אישיים ==
פאוצ'י התחתן עם כריסטין גריידי, אחות ב-NIH, בשנת 1985, לאחר שנפגשו תוך כדי טיפול בחולה. גריידי היא ראש המחלקה לביו-אתיקה במכון הלאומי למרכזים קליניים לבריאות. לזוג שלוש בנות.<ref name="Heavy31320"></ref>

באוגוסט 2024 דווח שפאוצ'י חלה בקדחת מערב הנילוס ואושפז.

== פרסים ואותות כבוד ==
[[בן קרסון ואנתוני פאוצ'י (מימין), מקבלי מדליית החירות הנשיאותית בבית הלבן ב-19 ביוני 2008]]
* 1979: פרס ארתור ס. פלמינג<ref></ref>
* 1995: פרס ארנסט יונג (משותף עם סמואל א. וולס הבן)<ref></ref>
* 1996: דוקטור של כבוד למדע, אוניברסיטת קולגייט, על תצפיות חלוציות על תגובה חיסונית אנושית וחקר בנושא חיסון נגד איידס<ref></ref>
* 1999: דוקטור כבוד בשירות ציבורי, אוניברסיטת שיפנסבורג בפנסילבניה
* 2002: פרס המרכז הרפואי אלבני<ref></ref>
* 2003: פרס צלחת הזהב של האקדמיה האמריקאית להישגים<ref name="AAA"></ref>
* 2005: המדליה הלאומית למדעים<ref></ref>
* 2005: פרס האיגוד האמריקאי לאימונולוגים על מפעל חיים<ref name="Winners"></ref>
* 2007: פרס שירות הציבור על שם מרי וודארד לסקר<ref></ref>
* 2008: מדליית החירות הנשיאותית
* 2013: מדליית זהב של רוברט קוך<ref></ref>
* 2013: פרס הנסיך מהידול<ref></ref>
* 2016: פרס ג'ון דירקס קנדה גאירדנר העולמי לבריאות<ref></ref>
* 2021: פרס דן דוד.
* 2023: אות הוקרה מהמרכז הרפואי שיבא

פאוצ'י היה פרופסור אורח במרכזים רפואיים רבים וקיבל 30 תוארי דוקטור לשם כבוד מאוניברסיטאות בארצות הברית ומחוצה לה.

== פרסומים נבחרים ==
* 
* 
* 
* 
* 
* 
* 
* 
* 
* Fauci AS, Braunwald E, Kasper DL, Hauser SL, Longo DL, Jameson JL, Loscalzo J, eds. [http://www.accessmedicine.com/resourceTOC.aspx?resourceID=4 עקרונות הריסון ברפואה פנימית, מהדורה 17.] ניו יורק: מקגרו היל רפואי, 2008. ISBN &nbsp; 978-0-07-159991-7

== ראו גם ==
* המרכזים לבקרת מחלות ומניעתן

== קישורים חיצוניים ==
* 

* 
* 
* 
* [https://www.ncbi.nlm.nih.gov/pmc/?term= פרסומים] הרשומים ב-PubMed

== הערות שוליים ==

קטגוריה:מקבלי מדליית החירות הנשיאותית
קטגוריה:זוכי המדליה הלאומית למדעים
קטגוריה:חברי האקדמיה הלאומית למדעים של ארצות הברית
קטגוריה:חוקרי איידס
קטגוריה:נוצרים רומים-קתולים אמריקאים
קטגוריה:אימונולוגים אמריקאים
קטגוריה:מגפת הקורונה בארצות הברית
קטגוריה:נשיאות ג'ו ביידן: אישים
קטגוריה:נשיאות דונלד טראמפ: אישים
קטגוריה:זוכי פרס דן דוד
קטגוריה:אמריקאים ממוצא איטלקי
קטגוריה:אמריקאים שהופיעו ברשימת טיים 100
קטגוריה:בוגרי מכללת הצלב הקדוש
קטגוריה:בוגרי בית הספר לרפואה באוניברסיטת קורנל
קטגוריה:אמריקאים שנולדו ב-1940
קטגוריה:זוכי פרס המרכז הרפואי אלבני
קטגוריה:זוכי פרס השירות הציבורי של לסקר-בלומברג